Demisia președintelui lasă piețele în așteptare, în timp ce țara e la doar un pas de dobânzi mai mari. „Niciun investitor nu stă într-o țară unde toți sunt razna”
Demisia lui Klaus Iohannis din funcția de președinte este ultimul act dintr-un șir de evenimente care au întrerupt mersul obișnuit al politicii românești. Deși evenimentul este unic în istoria recentă a României, acesta nu a produs un șoc pe piețele financiare, așa cum s-a petrecut la finalul anului trecut. În contextul politic schimbător, investitorii așteaptă să vadă evoluțiile mai de impact, cum ar fi o eventuală moțiune de cenzură.